בתחילת חודש נובמבר יתקיים בתל–אביב, ביוזמת הגדה השמאלית, כנס מרקס ה-11, אשר יוקדש השנה ל-200 שנה להולדתו של קרל מרקס. מטרת הכנס – ללבן שאלות הקשורות בהתפתחות המרקסיזם ותרומתה של הגותו של מרקס לפוליטיקה, לפילוסופיה, לכלכלה, לחברה, לסביבה ועוד.
במסגרת כנס מרקס יתקיימו מספר דיונים והרצאות: מרקסיזם, ציונות וקולוניאליזם – מבט היסטורי; מרקס וגלובליזציה קפיטליסטית; עשור למשבר הקפיטליסטי: מנגנוני ההון הבינלאומי; המרקסיזם במזה"ת; מרקס ומעמד העובדים; ומושב מסכם שיעסוק במרקסיזם במאה ה-21. כמו כן, יתקיים מושב מיוחד המוקדש למאבקים חברתיים, סביבתיים ומעמדיים בשנה האחרונה.
הכנס יתקיים בשישי–שבת, 9 ו-10 בנובמבר 2018 באולם הגדה השמאלית, רחוב אחד העם 70, תל–אביב, קומה א'. המארגנים מעוניינים לקבל הצעות למפגשים, דיונים והרצאות בנושאים שצוינו ובנושאים הבאים: מרקסיזם והקפיטליזם בישראל ובפלסטין; מרקסיזם, מגדר ואפליה; מרקסיזם ותרבות; המרקסיזם והשינויים בעולם העבודה; מרקס והסביבה ועוד. בתום הכנס, במוצ"ש, יוקרן סרטו של הבמאי ראול פק "קרל מרקס הצעיר" (2017, 118 דקות) במסגרת מועדון הקולנוע בגדה השמאלית.
5 באוקטובר 2018 ב-המפלגה.